|  |  |  |
| --- | --- | --- |
|  |  |  |
| **VÕRU VALLAVALITSUS** |
|  |  |

**K O R R A L D U S**

Võru \_\_\_\_\_\_\_\_\_\_\_ nr \_\_\_

**Väimela alevikus Pärna tee 7 katastriüksuse detailplaneeringu algatamine ning keskkonnamõju strateegilise hindamise algatamata jätmine**

Pärna tee 7 kinnisasja omanik esitas 05.09.2024 Võru vallavalitsusele taotluse Võru vallas Väimela alevikus Pärna tee 7 (katastritunnus 91801:005:0054) kinnisasjal detailplaneeringu algatamiseks. Taotluse kohaselt on planeeringu koostamise eesmärgiks joogi-ja mineraalvee tootmiseks vajalike tootmis- ja laohoonete ning tuletõrje veehoidla püstitamiseks ehitustingimuste määramine ning tehnovõrkude ja -rajatiste ja avalikule teele juurdepääsutee asukoha määramine. Pärna tee 7 maaüksusele on kavandatud kolm puurkaevu: üks joogivee tootmiseks ja kaks mineraalvee tootmiseks, kavandatava veevõtuga 300 m³/ööpäevas kaevu kohta.

Ühinenud Võru valla üldplaneeringu kehtestamiseni kehtivad endiste Lasva, Orava, Sõmerpalu, Vastseliina ja Võru valdade üldplaneeringud. Võru valla üldplaneeringu (kehtestatud Võru Vallavolikogu 09.04.2008. a määrusega nr 42) kohaselt asub detailplaneeringuala tööstusmaa juhtfunktsiooniga ja detailplaneeringu koostamise kohustusega alal. Koostamisel oleva Võru valla üldplaneeringu (vastu võetud Võru Vallavolikogu 16.11.2023 otsusega nr 70) järgi asub detailplaneeringuala segahoonestuse maa-ala juhtostarbega alal. Üldplaneeringu seletuskirja kohaselt võib segahoonestuse maa-alale kavandada nii elamist, äri- ja teenindusettevõtteid, ühiskondlikke asutusi kui ka ülemääraselt kahjuliku mõjuta tootmist. Seega on kavandatav tegevus kooskõlas nii kehtiva kui ka koostamisel oleva Võru valla üldplaneeringuga.

Võru Vallavalitsus on seisukohal, et kavandatavate juurdepääsude selgema käsitlemise huvides on asjakohane detailplaneeringu ala laiendada selliselt, et osaliselt on hõlmatud ka 25149 Väimela-Kääpa tee (tunnus 91801:009:1240) katastriüksus. Planeeringuala sisse jääb Pärna tee 9 (katastritunnus 91801:005:0990) 95 m² suurune maaüksus, millel asub alajaama hoone. Planeeringuala piirneb põhjast Piiripõllu (tunnus 91801:005:0062) katastriüksusega, idast Pärna tee 24 (tunnus 91801:001:0214), Pärna tee 22 (tunnus 91801:005:0007), Uue-Raua (tunnus 91801:005:0071) ja Raua (tunnus 91801:005:0059) katastriüksustega, lõunast Pärna tee 18 (tunnus 91801:005:0058) ja Saare tee 3 (tunnus 91701:001:0149) katastriüksustega ning läänest Saare tee 1 (tunnus 91701:001:0150) ja Karikakra (tunnus 91801:005:0063) katastriüksustega. Juurepääs kavandatakse Väimela-Kääpa teelt nr 25149.

Lähtuvalt keskkonnamõju hindamise ja keskkonnajuhtimissüsteemi seaduse (edaspidi KeHJS) § 33 lg-st 2 p-st 4 tuleb toiduainetööstust kavandatava detailplaneeringu koostamisel anda eelhinnang ja kaaluda keskkonnamõju strateegilist hindamist (edaspidi KSH), lähtudes keskkonnamõju hindamise ja keskkonnajuhtimissüsteemi seaduse (edaspidi KeHJS) § 33 lõigetes 4 ja 5 sätestatud kriteeriumitest ning § 33 lõike 6 kohaste asjaomaste asutuste seisukohtadest. KSH eelhinnangule (lisa 3) tuginedes, ei saa detailplaneeringu ellu viimisega olemasoleva info põhjal eeldada tegevusi, millel on piiriülene mõju või millega kaasneks keskkonnaseisundi olulist kahjustumist. Võru vallavalitsus küsis KSH eelhinnangule Keskkonnaameti, Transpordiameti ning Elektrilevi OÜ seisukohta.

*Eelnõud täiendatakse laekunud tagasisidele tuginedes.*

Detailplaneeringu algataja, koostamise korraldaja ja kehtestaja on Võru Vallavalitsus.

Detailplaneeringu algatamine on menetlustoiming, mis ei mõjuta kellegi õigusi. Menetlustoiming on vaidlustatav koos haldusaktiga, milleks on detailplaneeringu kehtestamise või kehtestamata jätmise otsus. Käesolevat Väimela alevikus Pärna tee 7 katastriüksuse detailplaneeringu algatamise korraldust saab vaidlustada koos detailplaneeringu kehtestamise või kehtestamata jätmise korraldusega.

Lähtudes eeltoodust ja võttes aluseks planeerimisseaduse § 125 lg 1 p 1, lg 2 ja § 130 lg 1, Võru Vallavolikogu 09.04.2008 määruse nr 42 „Võru valla üldplaneeringu kehtestamine“ ja Võru Vallavolikogu 13.06.2018 määruse nr 39 „Võru Vallavalitsusele ülesannete delegeerimine“ § 1 lg 1 p 27, annab Võru Vallavalitsus

k o r r a l d u s e:

1. Algatada Vastseliina alevikus Pärna tee 7 katastriüksuste detailplaneering.
	1. Detailplaneeringu ala asub Pärna tee 7 (tunnus 91801:003:0145), Pärna tee 9 (tunnus 91801:005:0990) ja osaliselt 25149 Väimela-Kääpa tee (tunnus 91801:009:1240) katastriüksustel. Detailplaneeringuala pindala on ca 6 ha (lisa 1).
	2. Detailplaneeringu koostamise eesmärk on joogi-ja mineraalvee tootmiseks vajalike tootmis- ja laohoonete ning tuletõrje veehoidla püstitamiseks ehitustingimuste määramine ning tehnovõrkude ja -rajatiste ja avalikule teele juurdepääsutee asukoha määramine.
2. Jätta algatamata Väimela alevikus Pärna tee 7 katastriüksuse detailplaneeringu keskkonnamõju strateegiline hindamine.
3. Kinnitada detailplaneeringu lähteseisukohad vastavalt käesoleva korralduse lisale 2.
4. Planeeringuspetsialistil korraldada planeerimisseaduse kohane detailplaneeringu algatamisest teavitamine.
5. Sõlmida planeeringu koostamisest huvitatud isikuga haldusleping planeeringu koostamise üle andmiseks.
6. Korraldus jõustub teatavakstegemisest.

(allkirjastatud digitaalselt)

Kalmer Puusepp (allkirjastatud digitaalselt)

vallavanem Kaja Kiilo

 vallasekretär